|  |
| --- |
| PRITARTA |
| Klaipėdos miesto savivaldybės |
| tarybos 2020 m. sausio 22 d. |
| sprendimu Nr. T1-17 |

**SUSITARIMAS**

**DĖL INŽINERINIŲ TINKLŲ PERDAVIMO KLAIPĖDOS MIESTO SAVIVALDYBĖS NUOSAVYBĖN**

2020 m. d. Nr.

**Akcinė bendrovė „Lietuvos geležinkelių infrastruktūra“**, Lietuvos Respublikoje registruota akcinė bendrovė, juridinio asmens kodas 305202934, registruotos buveinės adresas: Mindaugo g. 12, Vilniuje, atstovaujama generalinio direktoriaus Karolio Sankovski, veikiančio pagal akcinės bendrovės „Lietuvos geležinkelių infrastruktūra“ įstatus,

ir **Klaipėdos miesto savivaldybė**, juridinio asmens kodas 111100775, registruotos buveinės adresas: Liepų g. 11, Klaipėdoje, atstovaujama Savivaldybės administracijos direktoriaus, veikiančio pagal Klaipėdos miesto savivaldybėstarybos \_\_\_\_\_\_\_\_\_\_\_ sprendimą Nr. \_\_\_\_\_,

toliau kartu šiame susitarime vadinamos Šalimis, o kiekviena atskirai – Šalimi sudarė šį susitarimą:

1. **Susitarimo objektas**
2. Susitarimo objektas: inžinerinių tinklų ir siurblinių, esančių Kairių g., Klaipėdoje, pagal sąrašą (1 priedas) (toliau – inžineriniai tinklai) perdavimas Klaipėdos miesto savivaldybės nuosavybėn.
3. **ŠALIŲ ĮSIPAREIGOJIMAI**
4. Klaipėdos miesto savivaldybė įsipareigoja:
   1. atlikus susitarimo 3.2 ir 3.4 papunkčiuose nurodytus darbus ir Lietuvos Respublikos Vyriausybei priėmus nutarimą dėl inžinerinių tinklų perdavimo Klaipėdos miesto savivaldybės nuosavybėn, priimti inžinerinius tinklus Klaipėdos miesto savivaldybės nuosavybėn, pasirašant perdavimo–priėmimo aktą;
   2. nuo priėmimo–perdavimo akto pasirašymo dienos prisiimti visas išlaidas, susijusias su inžinerinių tinklų eksploatacija;
   3. perėmus inžinerinius tinklus, organizuoti, kad AB „Lietuvos geležinkelių infrastruktūra“, toliau pagal sutartinius įsipareigojimus su AB „Klaipėdos vanduo“, būtų užtikrintas vandens tiekimas ir nuotekų priėmimas, vykdomas per inžinerinius tinklus, ne mažesnio dydžio pajėgumais, nei tie, kurie buvo iki inžinerinių tinklų perdavimo.
5. AB „Lietuvos geležinkelių infrastruktūra“ įsipareigoja:
   1. perduoti Klaipėdos miesto savivaldybės nuosavybėn: slėginius buitinių nuotekų tinklus unikalus Nr. 2100-1120-2032, ilgis 1979,99 m; pastatą – siurblinę (2K5) unikalus Nr. 2198-9008-5012; pastatą – siurblinę (2K1) unikalus Nr. 2198-9008-7018;
   2. organizuoti savitakinių buitinių nuotekų tinklų, unikalus Nr. 2100-1120-2021, padalijimą, suformuojant naujus turtinius vienetus pagal susitarimo 2 priede pateiktą schemą (buitinių nuotekų tinklų dalis nuo nuotekų šulinio Nr. 52 iki nuotekų siurblinės, plane žymimos 2K1, perduodama Klaipėdos miesto savivaldybės nuosavybėn, kita buitinių nuotekų tinklų dalis lieka AB „Lietuvos geležinkelių infrastruktūra“ valdyti patikėjimo teise);
   3. perduoti Klaipėdos miesto savivaldybės nuosavybėn vandentiekio tinklus, unikalus Nr. 2100-1120-2010, įvykdžius šio susitarimo 3.4 papunkčio reikalavimus;
   4. sutvarkyti esamus vandens apskaitos mazgus (4 vnt.) iki STR 2.07.01:2003 „Vandentiekis ir nuotekų šalintuvas. Pastato inžinerinės sistemos. Lauko inžineriniai tinklai“ reikalavimų ant kiekvienos vandentiekio tinklo atšakos, einančios į AB „Lietuvos geležinkelių infrastruktūra“ objektus. Vandens apskaitos prietaisus savo lėšomis pastatys AB „Klaipėdos vanduo“;
   5. kreiptis į Lietuvos Respublikos susisiekimo ministeriją dėl Lietuvos Respublikos Vyriausybės nutarimo inicijavimo perduoti inžinerinius tinklus Klaipėdos miesto savivaldybės nuosavybėn, kai Klaipėdos miesto savivaldybės taryba priims sprendimą priimti inžinerinius tinklus;
   6. kartu su turto priėmimo–perdavimo aktu perduoti Klaipėdos miesto savivaldybei visą turimą dokumentaciją, reikalingą inžinerinių tinklų eksploatacijai.
6. **SUSITARIMO GALIOJIMAS IR NUTRAUKIMAS**
7. Šis susitarimas įsigalioja jo pasirašymo dieną ir galioja iki visiško abiejų Šalių įsipareigojimų įvykdymo.
8. Šis susitarimas pasibaigia:
   1. šalių susitarimu nutraukus susitarimą;
   2. Lietuvos Respublikos Vyriausybei atsisakius priimti nutarimą dėl inžinerinių tinklų perdavimo;
   3. nutraukus susitarimą vienos iš Šalių iniciatyva, kai kita Šalis nevykdo šiuo susitarimu prisiimtų įsipareigojimų;
   4. kitais Lietuvos Respublikos civilinio kodekso numatytais pagrindais.
9. Susitarimas gali būti nutraukiamas Lietuvos Respublikos teisės aktų nustatyta tvarka.
10. **PAPILDOMOS SĄLYGOS**
11. Šalys įsipareigoja imtis visų priemonių laiku ir sąžiningai įvykdyti visas šio susitarimo sąlygas ir prisiimtus įsipareigojimus.
12. Nė viena šio susitarimo Šalis neturi teisės perduoti visų arba dalies teisių ir pareigų tretiesiems asmenims be išankstinio raštiško kitos Šalies sutikimo.
13. Vienai iš Šalių atsisakant susitarimo ar dėl nepateisinamų priežasčių nevykdant ar netinkamai vykdant savo įsipareigojimus pagal šį susitarimą, kita Šalis turi teisę nutraukti šį susitarimą 5.3 papunktyje nurodytu pagrindu ir reikalauti iš kitos Šalies atlyginti dokumentais pagrįstas išlaidas, patirtas vykdant savo įsipareigojimus pagal šį susitarimą.
14. Šalių ginčai dėl susitarimo nevykdymo ar netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka.
15. Šis susitarimas sudarytas lietuvių kalba dviem egzemplioriais, turinčiais vienodą juridinę galią, po vieną kiekvienai susitarimo Šaliai.
16. Susitarimas gali būti pratęstas, papildytas ar pakeistas, esant Šalių raštiškam susitarimui.
17. Visi pranešimai pagal šį susitarimą turi būti daromi raštu, perduodami faksu ir (arba) registruotu laišku, susitarimo V skyriuje nurodytais Šalių adresais ir fakso numeriais. Pranešimo diena laikoma fakso išsiuntimo diena.
18. Susitarimo priedai:

14.1. 1 priedas AB „Lietuvos geležinkelių infrastruktūra“ perduodamo Klaipėdos miesto savivaldybės nuosavybėn turto sąrašas, 1 lapas;

14.2. 2 priedas Schema, 1 lapas.

1. **ŠALIŲ ADRESAI IR REKVIZITAI**

|  |  |
| --- | --- |
| **Akcinė bendrovė „Lietuvos geležinkelių infrastruktūra“**  Mindaugo g. 12, LT-03225 Vilnius  Juridinio asmens kodas 305202934  PVM mokėtojo kodas LT100012666211  Tel. (8 5) 269 3353  El. pašto adresas LGinfrastruktura@litrail.lt | **Klaipėdos miesto savivaldybė**  Liepų g.11, LT-92138 Klaipėda  Juridinio asmens kodas 111100775  Ne PVM mokėtojas  Tel. (8 46) 39 60 08  El. pašto adresas dokumentai@klaipeda.lt |
| Generalinis direktorius  A. V.  \_\_\_\_\_\_\_\_\_\_\_\_\_\_\_\_\_\_\_  (parašas)  Karolis Sankovski  \_\_\_\_\_\_\_\_\_\_\_\_\_\_\_\_\_\_\_  (data) | Savivaldybės administracijos direktorius  A. V.  \_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_  (data) |

2020 m. d. susitarimo Nr.

1 priedas

**AB „LIETUVOS GELEŽINKELIŲ INFRASTRUKTŪRA“ PERDUODAMO**

**KLAIPĖDOS MIESTO SAVIVALDYBĖS NUOSAVYBĖN**

**TURTO SĄRAŠAS**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Turto unikalus Nr.** | **Inv. Nr.** | **Pavadinimas – žymėjimas** | **Adresas** | **Pastabos** |
| 1. | 2100-1120-2010 | 340-0000090 | Vandentiekio tinklai – 1i | Klaipėda, Kairių g. | Tinkamas perimti įvykdžius šio Susitarimo 3.5 p. |
| 2. | 2100-1120-2021 | 350-0000126 | Buitinių nuotekų tinklai (savitakiniai) – 2i | Klaipėda, Kairių g. | Reikia išskirti turto vienetus pagal 2 priedą – schemą |
| 3. | 2100-1120-2032 | 350-0000127 | Buitiniai nuotekų tinklai (slėginiai) – 3i | Klaipėda, Kairių g. | Tinkamas perimti |
| 4. | 2198-9008-5012 | 110-0000742 | Buitinių nuotekų siurblinė – 1H1p (NS1) | Klaipėda, Kairių g. 2K5 | Tinkamas perimti |
| 5. | 2198-9008-7018 | 110-0000744 | Buitinių nuotekų siurblinė – 1H1p (NS2) | Klaipėdos m. Kairių g. 2K1 | Tinkamas perimti |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_